Diari Oficial de la Generalitat Valenciana


Sumari del DOGV 8566, del 10-06-2019 (2019/5573)

RESOLUCIÓ de 28 de maig de 2019, del president de l'Institut Valencià de Cultura, per la qual s'accepta la renúncia presentada i es disposa de l'economia produïda respecte de les subvencions per a la producció audiovisual de 2017.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8566

Data del DOGV
:   10-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5573


Data del document
:   28-05-2019

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de maig de 2019, del president de l'Institut Valencià de Cultura, per la qual s'accepta la renúncia presentada i es disposa de l'economia produïda respecte de les subvencions per a la producció audiovisual de 2017. [2019/5573]  
Antecedents de fet  
Primer. Mitjançant la Resolució de 20 d'abril de 2017, es va convocar la concessió d'ajudes per a la producció audiovisual (DOGV 8028, 27.04.2017), d'acord amb el que es preveu en l'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (DOGV 7832, 20.07.2016).  
Segon. Mitjançant la Resolució de 2 d'octubre de 2017, del president de CulturArts Generalitat, es van concedir les ajudes per a la producció audiovisual en les modalitats de llargmetratges i sèries d'animació i curtmetratges, projectes multiplataforma i pilots de sèrie d'animació (DOGV 8147, 11.10.2017).  
Entre els beneficiaris d'aquestes ajudes figura Inspiranimation, SL, amb NIF B70281683, com a titular de la sèrie d'animació Somniant amb Valentina (expedient P-130/17), per un import de 208.119,00 euros, distribuïda en tres anualitats: en 2017 un total de 70.166,28 euros; per a 2018 es van assignar 68.976,38 euros, i, finalment, per a 2019 la quantitat assignada va ser de 68.976,34 euros.  
Tercer. En data 29 de desembre de 2017, Inspiranimation, SL, va presentar auditoria de les despeses realitzades en la producció de la sèrie en 2017 com a justificació de la primera anualitat, en els termes que preveu l'esmentada resolució de 20 d'abril de 2017. En conseqüència, en data 13 de març de 2018 es va autoritzar el pagament d'aquesta per un import de 70.166,28 euros.  
En data 31 de desembre de 2018, Inspiranimation, SL, va presentar relació de les despeses realitzades en la producció de la sèrie en 2018, documentació que va completar en data 29 de gener de 2019 per mitjà d'una auditoria, com a justificació de la segona anualitat, en els termes que preveu l'esmentada resolució de 20 d'abril de 2017. En conseqüència, es va autoritzar el pagament de la mateixa per un import de 68.976,38 euros.  
Quart. Amb data 12 de maig de 2019, l'empresa Inspiranimation, SL, per mitjà de la representant, María José Lara Roca, va presentar per via telemàtica un escrit pel qual renunciava a l'ajuda concedida. En l'escrit es fa al·lusió a l'extinció del contracte amb À Punt i que s'oferiria el projecte a cadenes estrangeres que solen adquirir el 100 % dels drets, la qual cosa implicaria la pèrdua de la condició de productor independent que exigeix la normativa, manifestant igualment la seua intenció de tornar la subvenció.  
Cinqué. Atés el que es preveu en l'article 7.3 de l'esmentada Ordre 33/2016, si algun dels beneficiaris renuncia a la subvenció, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents a aquell en ordre de puntuació. No obstant això, l'esmentada Resolució de 2 d'octubre de 2017, de concessió de les ajudes, en aquesta modalitat de llargmetratges i sèries d'animació no preveu suplents.  
  
Fonaments de dret  
Primer. Renúncia a la subvenció concedida  
La Llei 39/2015, d'1 d'octubre, del procediment administratiu comú de les administracions públiques, disposa en els articles 21.1, 84.1 i 94 la renúncia com a forma de finalització del procediment, així com els seus efectes.  
Segon. Absència de justificació  
L'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que:  
Amb caràcter general, el pagament de la subvenció es realitzarà prèvia justificació pel beneficiari de la realització de l'activitat, projecte, objectiu o adopció del comportament per al qual es va concedir en els termes establits en la normativa reguladora de la subvenció.  
En aquest cas, l'empresa interessada a renunciar no va justificar la realització de l'activitat en els termes establits en la resolució de 20 d'abril de 2017, de convocatòria d'aquestes ajudes.  
Tercer. Increment de l'import global de la convocatòria d'ajuda a la producció audiovisual vigent.  
El resolc segon, paràgraf quart, de la Resolució d'11 de març de 2019, del president de l'Institut Valencià de Cultura, per la qual es convoca la concessió d'ajudes per a la producció audiovisual (DOGV 8508, 18.03.2019) disposa respecte a l'import global màxim de la dita convocatòria:  
L'import es pot incrementar si hi ha un increment en la línia pressupostària o una economia de convocatòries d'exercicis anteriors durant l'exercici corresponent.  
Quart. Competència  
L'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que les persones que ostenten la presidència dels organismes públics i entitats de dret públic seran les competents per a realitzar la convocatòria de les subvencions.  
En relació a això, el Reglament d'organització i funcionament vigent de CulturArts Generalitat, aprovat pel Decret 5/2013, de 4 de gener, del Consell, modificat successivament pel Decret 141/2014, de 5 de setembre, del Consell (DOGV 7355, 08.09.2014), i el Decret 124/2016, de 30 de setembre, del Consell (DOGV 7887, 04.10.2016), estableix en l'article 4, apartat 2, lletra j, que correspon a la Presidència convocar i resoldre la concessió d'incentius, ajudes i subvencions, i aprovar les bases corresponents.  
Cinqué. Institut Valencià de Cultura  
La disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern (DOGV 8232, 12.02.2018), estableix en el punt 1: L'entitat de dret públic CulturArts Generalitat passa a denominar-se Institut Valencià de Cultura (...) i en el punt 3: Tot esment de CulturArts Generalitat que figure en l'ordenament jurídic, plans i programes haurà d'entendre's fet a l'Institut Valencià de Cultura.  
Per tot això, i a la vista de la proposta de resolució formulada pel director general de l'Institut Valencià de Cultura, resolc:  
  
Primer  
Acceptar la renúncia presentada per Inanimation, SL, mitjançant un escrit que va tindre entrada amb data 12 de maig de 2019, a l'ajuda concedida per la Resolució de 2 d'octubre de 2017, del president de CulturArts Generalitat, d'un import de 208.119,00 euros, corresponent al projecte de sèrie d'animació Somniant amb Valentina.  
En conseqüència, Inanimation, SL, haurà de reintegrar a l'Institut Valencià de Cultura els imports corresponents a les anualitats de 2017 i de 2018 d'aquesta ajuda (139.142,66 euros), d'acord amb els antecedents de fet, segons el que es preveu en l'article 172 de Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El reintegrament haurà de fer-se efectiu en el termini màxim de quinze dies hàbils a comptar des de l'endemà de la notificació d'aquesta resolució, en el compte de l'Institut Valencià de Cultura amb IBAN: ES58 0323 4901 4508 4205 7483, i caldrà indicar en el concepte el número de l'expedient: P-130/17: Somniant amb Valentina.  
  
Segon  
Traslladar a la convocatòria d'ajudes a la producció audiovisual de 2019, continguda en la resolució d'11 de març de 2019, a la modalitat sèries i llargmetratges d'animació, el crèdit corresponent a la tercera anualitat d'aquesta ajuda, per import de 68.976,34 euros, que s'havia imputat a la mateixa línia del pressupost de l'exercici 2019 de l'IVC.  
  
Per tant, es modifica el resolc segon, punt 1, paràgrafs primer i segon, de la Resolució d'11 de març de 2019, del president de l'Institut Valencià de Cultura, per la qual es convoca la concessió d'ajudes per a la producció audiovisual (DOGV 8508, 18.03.2019), que queden redactats de la següent forma:  
L'import global màxim que s'assigna per a aquesta convocatòria és de 5.818.976,34 ?.  
D'acord amb la Llei 28/2018, de 28 de desembre, de pressupostos de la Generalitat per a l'exercici 2019 (DOGV 8454, 31.12.2018), les ajudes convocades s'imputen al crèdit previst en la secció 09, entitat 00103 en la línia de subvenció S7627000, «Foment i promoció de l'audiovisual valencià», per un import de 2.383.633,34 ?, inclòs en el capítol VII del pressupost de l'Institut Valencià de Cultura.  
  
Consegüentment, el punt 2, punt 1.1) del mateix resolc segon, queda en la següent redacció:  
Llargmetratges i sèries d'animació: 768.976,34 ?, amb un màxim de 400.000 - per ajuda.  
  
Tercer  
Mantindre la Resolució esmentada de 2 d'octubre de 2017, del president de CulturArts Generalitat, en la resta d'apartats.  
  
Contra aquesta resolució, que posa fi a la via administrativa, podrà interposar-s'hi un recurs contenciós administratiu davant dels jutjats contenciosos administratius de València dins del termini de dos mesos comptats de l'endemà de la notificació, i, potestativament, podrà interposar-s'hi un recurs de reposició davant del president de l'Institut Valencià de Cultura en el termini d'un mes a comptar des de l'endemà de la notificació, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 28 de maig de 2019. El president de l'Institut Valencià de Cultura: Vicent Marzà Ibáñez.